เห็นจากรีวิวว่าร้านนี้ชาเขียวอร่อย ครั้งแรกก็เลยเลือกเมนูชาเขียวปั่นโดยไม่ต้องคิดเลย ปรากฏว่าไม่อร่อยค่ะ หวานนำไม่หอมชาเลย แต่น่าจะเป็นเพราะราคาที่ไม่แพง ชาเขียวเย็น 30-35 ปั่นก็เพิ่มอีกนิดหน่อยไม่แน่ใจนะคะ

คราวนี้ยังไม่เข็ดมาหาหมอที่โรงพยาบาลของลองอีกที เปลี่ยนเมนูแล้วกันชานมเย็นกับโกโก้ ก็ยังไม่อร่อยอีกทั้งสองเมนูเลยค่ะ ชานมหวานมากอีกแล้ว โกโก้ก็ไม่เข้มข้นเลยดูใสๆ เครื่องดื่มทุกอย่างเค้าจะชงไว้ก่อนแล้ว แล้วค่อยเทใส่แก้วค่ะ ออยไม่แน่ใจว่าถ้าบอกเค้าว่าขอไม่หวานจะชงให้ใหม่รึเปล่า ส่วนกาแฟสดน่าจะชงทีละแก้วนะคะ เพราะเข้าร้านไปจะมีกลิ่นกาแฟอบอวลไปหมดเลย

เหลือบไปเห็นเค้กในตู้ อยากกินชีสเค้กมาหลายวันแล้ว สั้งชีสเค้กบลูเบอร์รี่กลับบ้านค่ะ เหลือชิ้นสุดท้าย เค้กมีไม่ค่อยเยอะเท่าไรราคาก็กลางๆไม่ถูกไม่แพง ถ้าเป็นชีสเค้กธรรมดาก็ 65 บาท แต่ถ้าเป็นบลูเบอร์รี่หรือสตรอเบอร์รี่ก็ 75 บาท ตัวฐานเป็นบราวนี่ค่ะ น่าจะอยู่ในตู้มานานพอสมควรเพราะแห็งและแข็งเชียว ตัวชีสเค้กหวานและไม่หอมเท่าไร มีหน้าแยมบลูเบอร์รี่นี่แหละค่ะ ที่ใส่ให้มาเยอะเป็นข้อดี

สำหรับออยสองครั้งที่ผ่านมารสชาติไม่ถูกใจเลยค่ะ คงไม่กินพวกชาหรือโกโก้อีกแล้ว ไว้กลับมากินกาแฟได้เมื่อไหร่จะลองหาโอกาสลองกาแฟสดร้านนี้ดูค่ะ